**2020. szeptember 10-én módosított járványügyi intézkedési terv**

1. Az intézményt kizárólag egészséges, tüneteket nem mutató tanuló látogathatja. Kérjük a szülőket, hogy beteg, lázas gyermeket ne küldjenek iskolába!
2. Előfordulás esetén, az intézményben a lázas, beteg gyerek ellátása (lázmérés) elkülönítetten történik. A gyereket ellátó felnőtt köteles szájmaszkot és kesztyűt viselni.
3. A szülőt telefonon azonnal értesítjük és el kell jönnie a beteg gyermekéért.
4. A tanuló bármilyen betegség esetén kizárólag orvosi igazolással térhet vissza az iskolába.
5. Feltétlenül értesítsék az iskolát, ha gyermeküknél koronavírus gyanú, vagy igazolt fertőzés van! 06/92/369-055 kincskeresotofej@gmail.com
6. Lehetőség szerint minden tanulónak legyen saját tisztasági csomagja az alábbi felszereléssel: ivókulacs, papírzsebkendő, kis kézfertőtlenítő.
7. Az intézmény területén a  dolgozók és a tanulók számára a közösségi terekben a maszk használata kötelező.
8. A szülők minden esetben csak a bejárati ajtóig jöhetnek, azon nem léphetnek be. Csak különösen indokolt esetben, az igazgató engedélyével (telefonon történő, előzetes bejelentkezést követően) jöhetnek be az intézménybe, a maszk viselése ebben az esetben is kötelező.
9. A pedagógusok a szülőkkel való kapcsolattartásra elsősorban az elektronikus lehetőségeket veszik igénybe, a szükséges tájékoztatásokat az osztálycsoportokban illetve a KRÉTA rendszeren keresztül tesszük közzé.
10. A személyi higiénia alapvető szabályairól, és a köhögési etikettről a tanulók az osztályfőnököktől folyamatosan kapnak tájékoztatást.
11. Az intézmény bejáratánál vírusölő hatású kézfertőtlenítőt biztosítunk, melynek használata belépéskor mindenki számára kötelező.
12. Az osztályokban és a közösségi terekben biztosított az alkoholos kézfertőtlenítés és a fokozott intenzitású  természetes szellőztetés.
13. A szünetben az alsós és felsős tanulók –az időjárástól függően- az udvaron külön helyen tartózkodnak, a többi esetben, a saját osztálytermükben.
14. A csoportbontással megtartott órák esetén a tanulók tanterembe érkezése előtt és távozása után fertőtlenítő takarításra kerül sor.
15. Az alsósok összevont óráit lehetőség szerint külön tanteremben tartjuk.
16. A testnevelés órák előtt a tanulók az öltözőkön kívül kisebb csoportokban, több helyiségben öltöznek.
17. A kézzel gyakran érintett felületek (szemetesek, kilincsek, WC lehúzók, WC ülőkék, mosdók csaptelepei, padok, asztalok) fertőtlenítő takarítása napközben többször történik.
18. Minden étkezés előtt és után a tanulók szappanos kézmosást vagy alkoholos kézfertőtlenítést végeznek.
19. Testnevelési órák szervezésekor lehetőség szerint előnyben részesítjük a szabadtéri órák tartását.
20. A délutáni iskolai edzéseket, szakköröket egyéb foglalkozásokat átmenetileg felfüggesztjük.
21. Az úszásoktatás tavaszra vagy későbbi évfolyamokra tevődik át.

Tófej, 2020. szeptember 11.

 Olasz Jánosné

 intézményvezető